Mikkjel Hemmestveit

Mikkjel Torjusson Hemmestveit ()
var ein norsk-amerikansk skihoppar og kombinertløpar frå i Morgedal i Kviteseid. Han var medlem av Morgedal IL i Telemark. I 1928 vart han og broren Torjus Hemmestveit tildelt Holmenkollmedaljen for sigrane sine i Husebyrennet.

Liv
Hemmestveit var fødd på garden Brekke i Morgedal, og voks opp der til familien flytta til garden Hemmestveit i nærleiken av Brekke. Han og den tre år eldre broren Torjus reiste i 1881 frå heimebygda til den norske hovudstaden og starta Noregs første skiskular. Mikkjel vann kombinertrennet i Husebyrennet i 1885 og 1886. 

Få månader etter den andre sigeren i Husebyrennet emigrerte han til delstaten Minnesota i USA. I dei komande åra vann han fleire skirenn i Minnesota. Mellom anna sette han den første godkjende Nord-Amerikanske rekorden med eit skihopp på 37 fot i 1887, i Red Wing i Minnesota. Broren Torjus utvandra i 1888, og dei to brørne vart pionerar i nordamerikansk skiidrett,  særleg i skihopping. 

I 1891 presterte Mikkjel Hemmestveit verdas til då lengste skihopp, eit hopp som vart målt til 102 fot; 31,1 meter. Rekorden stod i to år, da Torjus Hemmestveit forlengde rekorden med ein fot.

Kjelder 
Skiforeningen.no med PDF-fil på vinnere av Holmenkollmedaljen 
Slektssøk etter Hemmestveit på norwayheritage.com
Aurora Ski Club i Red Wing Minnesota 

Kategori:Norske kombinertløparar
Kategori:Norske skihopparar
Kategori:Folk frå Kviteseid
Kategori:Vinnarar av Holmenkollmedaljen
Kategori:Norsk-amerikanarar